დანართი #1

|  |
| --- |
| ინფორმაცია პროექტის / იდეის შესახებ |
| **სეგმენტი** | **დაწყებითი კლასების მოსწავლეები** |
| **თემები, რომელებსაც ასწავლით ამ კონკრეტულ სეგმენტს. დაასაბუთეთ, რატომ შეარჩიეთ ეს თემები ამ სეგმენტისთვის** *(მაგალითად, დაზოგვა, ბიუჯეტირება, დაზღვევა. თემებზე დეტალური ინფორმაციისთვის ეწვიეთ* [*ფინედუს ვებგვერდს*](https://www.finedu.gov.ge/)*)* |  დაწყებითი კლასების მოსწავლეებთან ფინანსური განათლების საკითხების შეტანისას, სასურველია გათვალისწინებული იყოს ის გარემოება, რომ ამ ასაკში ისინი იწყებენ სკოლის შეცნობას, სწავლობენ მასწავლებლებთან, მოსწავლეებსა და საგანთან ურთიერთობას, შესაბამისად პოზიტიური დამოკიდებულებასა და ემოციური კავშირის ჩამოყალიბებას დიდი მნიშვნელობა აქვს.ფინანსური საკითხების შეტანა მათთვის ბუნებრივი, როგორც ყოველდღიური ცხოვრების ნაწილი ისე უნდა მოხდეს.ამ სეგმენტისთვის შესაბამისი თემებია:* **ჩვენი სურვილები და საჭიროებები;**
* **რა არის ფული -ფულის განმარტება და არსი;**
* **ზრუნვა და გაზიარება;**
* **რაში ვხარჯავთ ფულს? - გონივრული ხარჯვა;**
* **ჩემი საფულე.**

აღნიშნული თემების შერჩევა განპირობებულია შემდეგი ფაქტორებით:* ბავშვებმა უნდა შეძლონ განსხვავების დანახვა საჭიროებასა და სურვილებს შორის. მასწავლებელმა ხელი უნდა შეუწყოს სურვილების კონტროლის გამომუშავებასა და ერთგვარი ბალანსის უზრუნველყოფას. კონკრეტული, ცხოვრებისეული მაგალითებით, მათთვის ბუნებრივ გარემოში დაინახონ ზღვარი „მინდა“ და „მჭირდება“-ს შორის;
* ჰქონდეთ წარმოდგენა ფულის, მისი დანიშნულებისა და ფუნქციის შესახებ;
* მასწავლებელმა ხელი უნდა შეუწყოს ბავშვებში ზრუნვის, როგორც სარგებლის გაზიარების ჩვევის გამომუშავებას. ზრუნვა & გაზიარების პრინციპი ეფუძნება ერთობლივი ძალისხმევით საერთო სიკეთეების შექმნას.
* გონივრული ხარჯვის, ფულის სესხების დროს პასუხისმგებლობისა და ვალდებულების განხილვა მოსწავლეებს დაეხმარება სწორი ფინანსური გადაწყვეტილებების მიღებაში და იმ დასკვნების გამოტანაში, რომლიც რეალობიდან იქნება ნაკარნახევი და არ იქნება სპონტანურ სურვილებზე დაფუძნებული.
* მოსწავლეებმა მასწავლებლებთან ერთად უნდა დასახონ პირადი ფინანსური მიზნები, ერთგვარი „მიზნების ხე“, რომელიც გარდა იმისა, რომ მათ ფინასურ წიგნიერებას გაზრდის, ასევე ხელს შეუწყობს კრეატიული აზროვნების განვითარებას და სურვილების მკაფიოდ, ლაკონურად ჩამოყალიბებას.
 |
| **სწავლების მეთოდ(ებ)ი, რომელსაც გამოიყენებთ შერჩეული თემების გადასაცემად ამ სეგმენტზე. დაასაბუთეთ, რატომ შეარჩიეთ ეს მეთოდები** *(მაგალითად, კეთებითი სწავლება, შემთხვევების განხილვა, დისკუსია და სხვა)* | **სწავლების მეთოდები:*** **გონებრივი იერიში**;
* **თანამშრომლობითი სწავლება;**
* **როლური და სიტუაციური თამაშები**;
* **დემონსტრირების მეთოდი** ;
* **ჯგუფური მუშაობა.**

 შერჩეული მეთოდები ორიენტირებულია იმაზე, რომ მოსწავლეებმა თამამად გამოთქვან თავიანთი მოსაზრებები და ხელი შეეწყოს შემოქმედებითი უნარების სტიმულირებას. საკითხები წარმოდგენილი იქნება სხვადასხვა ვიზუალური გამოსახულებით (პრეზენტაცია, ვიდეო, აუდიო), რომელიც უფრო საინტერესოსა და მრავალფეროვანს გახდის გაკვეთილს და რაც მთავარია, კონკრეტული სიტუაციებითა და როლებით (მაგ: კლასის სუპერმარკეტი-მყიდველი და გამყიდველი), თანამშრომლობისა და ჯგუფური მუშაობის პრინციპით დაინახავენ სწორ და არასწორ, გონივრულ და არაგონივრულ გადაწყვეტილებებს.  |
| **სწავლების პერიოდულობა და ხანგრძლივობა. ახსენით პერიოდულობისა და ხანგრძლივობის შერჩევის ლოგიკა** *(აღწერეთ და დაასაბუთეთ რა სიხშირით უნდა ჩატარდეს მოსწავლეებთან შეხვედრები)* |  სასურველია რომ მოსწავლეებთან შეხვედრები ჩატარდეს 2 კვირაში ერთხელ, 1 საგაკვეთილო საათი, 4 თვის განმავლობაში. ეს თემები ერთგვარი განტვირთვა უნდა იყოს მათთვის. ამ სეგმენტში არ არის სასურველი მსგავსი საკითხების დიდი დოზით მიწოდება, რადგან შეიძლება ერთგვარ რუტინად იქცეს მათთვის. ამიტომაც, მნიშვნელოვანია ყურადღება გავამახვილოთ იმაზე, რომ აქტივობებისაგან მიიღონ სიამოვნება და გამოუმუშავდეთ ჩვევები, რომლებიც მათი ცხოვრების ნაწილი გახდება. |
| **სასურველ შედეგი, რომელიც შემოთავაზებული კურსის შემდეგ დადგება მოცემულ სეგმენტში** | მოსწავლეებს აქვთ საბაზისო ცოდნა ფულის, პასუხისმგებლობისა და გონივრული ხარჯვის შესახებ, შეუძლიათ სურვილებისა და საჭიროებების ერთმანეთისგან გამიჯვნა. |

|  |  |
| --- | --- |
| **სეგმენტი** | **მოსწავლეები მე-5-დან მე-9 კლასის ჩათვლით** |
| **თემები, რომელსაც ასწავლით ამ კონკრეტულ სეგმენტს. დაასაბუთეთ, რატომ შეარჩიეთ ეს თემები ამ სეგმენტისთვის** *(მაგალითად, დაზოგვა, ბიუჯეტირება, დაზღვევა. თემებზე დეტალური ინფორმაციისთვის ეწვიეთ* [*ფინედუს ვებგვერდს*](https://www.finedu.gov.ge/)*)* |  მოცემულ სეგმენტში სასურველია, რომ დაიფაროს მნიშვნელოვანი და ძირითადი საკითხები და მოსწავლეებს ჰქონდეთ საბაზისო ცოდნა კონკრეტული ფინანსური პროდუქტების შესახებ.**ამ სეგმენტისთვის შესაბამისი თემები:*** **გადაწყვეტილებების მიღება (Making Decisions);**
* **ბიუჯეტირება;**
* **დაზოგვა;**
* **დაზღვევა;**
* **სასესხო პროდუქტები;**
* **მომხმარებლების უფლებები.**

 აღნიშნულ სეგმენტზე მოცემული თემების შერჩევა განპირობებულია იმით, რომ ამ სეგმენტის მოსწავლეებმა უნდა შეძლონ ძირითადი ფინანსური პროდუქტების იდენტიფიცირება, ჰქონდეთ ინფორმაცია და ცოდნა ბიუჯეტის, დაზღვევისა თუ სხვა ფინანსური პროდუქტების შესახებ. შესაბამისად, ამ სეგმენტისთვის წინა პლანზე გადმოდის ინფორმირებული გადაწყვეტილებების მიღება, რომელიც რისკების შესწავლას, საფრთხეებისა და შესაძლებლობის ანალიზს გულისხმობს. მნიშვნელოვანი ადგილი უნდა დაეთმოს მომხმარებელთა უფლებებსა და საკანონმდებლო რეგულაციებს. გამომდინარე იქედან, რომ ამ სეგმენტში უკვე ისწავლება სამოქალაქო განათლება (მე-7,მე-8,მე-9), ფინანსური წიგნიერების მნიშვნელოვანი თემების შეტანა, უფრო მეტად შეუწყობს ხელს მათი თვალსაწიერის გაფართოვებასა და საკითხების პრაქტიკულ დონეზე გააზრებას. |
| **სწავლების მეთოდ(ებ)ი, რომელსაც გამოიყენებთ შერჩეული თემების გადასაცემად ამ სეგმენტზე. დაასაბუთეთ, რატომ შეარჩიეთ ეს მეთოდები** *(მაგალითად, კეთებითი სწავლება, შემთხვევების განხილვა, დისკუსია და სხვა)* |  შესასწავლი თემებიდან გამომდინარე, სწავლების მეთოდებიც უფრო მეტად მრავალფეროვანია. კერძოდ:* **პრობლემაზე დაფუძნებული სწავლება**
* **შემთხვევის ანალიზი (Case study)**
* **დისკუსია/დებატები**
* **ინდუქცია/დედუქცია**
* **როლური და სიტუაციური თამაშები**
* **სინთეზის მეთოდი**
* **დემონსტრირების მეთოდი**
* **გონებრივი იერიში**
* **ჯგუფური მუშაობა**

მოცემულ სეგმენტში გარდა თეორიული ცოდნისა, მათ უნდა დაინახონ კონკრეტული პრაქტიკული მაგალითები, რომლებიც უფრო მეტად განამტკიცებს მიღებულ ინფორმაციას. შეძლებენ კონკრეტული ქეისების განხილვას, ფაქტების ჯეროვნად შეფასებას და დაიწყებენ ფიქრს გადაწყვეტილების მიღების გზებზე, რომელიც თემების სხვადასხვა კომპონენტად დაშლასა და განხილვას გულისხმობს.შერჩეული მეთოდები ხელს შეუწყობს შესასწავლი თემების სრულფასოვნად დაფარვას და მათი ჩართულობისა და ინტერაქციის ხარისხის გაუმჯობესებას. |
| **სწავლების პერიოდულობა და ხანგრძლივობა. ახსენით პერიოდულობისა და ხანგრძლივობის შერჩევის ლოგიკა** *(აღწერეთ და დაასაბუთეთ რა სიხშირით უნდა ჩატარდეს მოსწავლეებთან შეხვედრები)* |  ზემოთ აღნიშნული თემების შესწავლას უნდა დაეთმოს კვირაში 2 საგაკვეთილო საათი, 4 თვის განმავლობაში.  პერიოდულობა და ხანგრძლივობა შერჩეულია შესასწავლი თემებისა და ასაკის თავისებურებების გათვალისწინებით. ამ სეგმენტში იფარება საკმაოდ დიდი წილი ფინანსური წიგნიერების თემების, ვინაიდან მოსწავლეებს უკვე აქვთ პარალელურ საგნებში საბაზისო ცოდნა სხვადასხვა მნიშვნელოვან თემებზე, რაც უფრო მარტივად შეუწყობს ხელს შერჩეული საკითხების მარტივად მიწოდებას. პერიოდულობა და ხანგრძლივობის განსაზღვრაში ამ ნაწილშიც მნიშვნელოვანი იყო დოზირება და მოსწავლეების ინტერესის შენარჩუნება მსგავსი თემების მიმართ, რომელიც არც ძალიან ბევრი და არც ცოტა არ უნდა იყოს. |
| **სასურველ შედეგი, რომელიც შემოთავაზებული კურსის შემდეგ დადგება მოცემულ სეგმენტში** | მოსწავლეებს აქვთ ცოდნა ძირითადი ფინანსური პროდუქტებისა და მომსახურების შესახებ, შეუძლიათ პირადი ფინანსური რისკების განსაზღვრა და შეფასება. |

|  |  |
| --- | --- |
| **სეგმენტი** | **მოსწავლეები მე-10-დან მე-12 კლასის ჩათვლით** |
| **თემები, რომელსაც ასწავლით ამ კონკრეტულ სეგმენტს. დაასაბუთეთ, რატომ შეარჩიეთ ეს თემები ამ სეგმენტისთვის** *(მაგალითად, დაზოგვა, ბიუჯეტირება, დაზღვევა. თემებზე დეტალური ინფორმაციისთვის ეწვიეთ* [*ფინედუს ვებგვერდს*](https://www.finedu.gov.ge/)*)* |  ამ სეგმენტისთვის შესაბამისი თემები:* **ფინასური უსაფრთხოება;**
* **კიბერუსაფრთხოება;**
* **ინვესტირება;**
* **საქართველოში მოქმედი გადასახადები;**
* **ფინანსური თაღლითობის სახეები;**
* **ფინანსური დაგეგმვა: სტუდენტობა, ქორწინება, მოგზაურობა;**
* **გაუთვალისწინებელი შემთხვევები.**

 ამ სეგმენტზე მოსწავლეები იმტკიცებენ მიღებულ ცოდნას და სწავლობენ კონკრეტულ ინსტრუმენტებს. ძირითადი აქცენტირება კეთდება ფინანსურ უსაფრთხოებაზე, სადაც დიდი წილი უნდა დაეთმოს კიბერუსაფრთხოებას, ფინანსური თაღლითობის სახეებს და კონკრეტული თავდაცვითი მექანიზმების შესწავლას.გარდა ამისა, ამ სეგმენტში უკვე ვსწავლობთ კონკრეტული ფინანსური გეგმების შემუშავებას, რომელიც სწავლას, მოგზაურობას, ოჯახის შექმნას ეხება. მოსწავლეები აანალიზებენ თავიანთ სამომავლო გეგმებს ფინანსურ ჭრილში, რაც სწორი გადაწყვეტილების მიღებაში შეუწყობს ხელს.სწავლობენ გაუთვალისწინებელ შემთხვევებსა და მათი დაზღვევის გზებს, რომლებიც შეიძლება წარმოიშვას მუდმივად ცვალებად გარემოში. მოცემულ სეგმენტში მოსწავლეებს ასევე უნდა ჰქონდეთ საბაზისო ინფორმაცია საქართველოში მოქმედი ძირითადი გადასახადებისა და ინვესტირების შესახებ. |
| **სწავლების მეთოდ(ებ)ი, რომელსაც გამოიყენებთ შერჩეული თემების გადასაცემად ამ სეგმენტზე. დაასაბუთეთ, რატომ შეარჩიეთ ეს მეთოდები** *(მაგალითად, კეთებითი სწავლება, შემთხვევების განხილვა, დისკუსია და სხვა)* | * **პრაქტიკული მეთოდები ( ვიზიტები სხვადასხვა საფინანსო ინსტიტუტებში)**
* **E-learning ( ელექტრონული სწავლება)**
* **პრობლემაზე დაფუძნებული სწავლება**
* **შემთხვევის ანალიზი (Case study)**
* **დისკუსია/დებატები**
* **ინდუქცია/დედუქცია**
* **როლური და სიტუაციური თამაშები**
* **დემონსტრირების მეთოდი**
* **გონებრივი იერიში**
* **ჯგუფური მუშაობა**

აღნიშნული მეთოდები შერჩევა განპირობებულია თემებიდან გამომდინარე. ამ სეგმენტში, როგორც უკვე აღვნიშნე, დიდი ნაწილი ეთმობა კონკრეტული ინსტრუმენტების სწავლებას, რაც მათ მოამზადებს სკოლის შემდგომი ცხოვრებისთვის, პირველ რიგში ეს ეხება სწავლის გაგრძელებას. ასევე ამ სეგმენტში აუცილებელია სხვადასხვა საფინანსო ინსტიტუტებთან ვიზიტების მოწყობა, რათა მოსწავლეებმა საკუთარი თვალით ნახონ კონკრეტული საფინანსო ორგანიზაციის მუშაობის სპეციფიკა და ძირითადი მიმართულებები. ამ სეგმენტში მაქსიმალურად ხელი უნდა შეეწყოს კრიტიკული აზროვნების განვითარებას, სადაც განსაკუთრებულ ადგილს დაიკავებს დისკუსიისა და დებატების მეთოდების გამოყენება. მათ უნდა შეძლონ საკუთარი შეხედულებების არგუმენტირებულად, ლაკონურად ჩამოყალიბება და საკუთარი ხედვის შემოთავაზება. ამ სეგმენტთან ასევე ვიყენებთ E-learning-ს (ელექტრონულ სწავლებას) სხვადასხვა მულტიმედიური საშუალებების გამოყენებით. |
| **სწავლების პერიოდულობა და ხანგრძლივობა. ახსენით პერიოდულობისა და ხანგრძლივობის შერჩევის ლოგიკა** *(აღწერეთ და დაასაბუთეთ რა სიხშირით უნდა ჩატარდეს მოსწავლეებთან შეხვედრები)* |   ზემოთ აღნიშნული თემების შესწავლას უნდა დაეთმოს კვირაში 1 საგაკვეთილო საათი, 4 თვის განმავლობაში . მოსწავლეებთან შეხვედრები არ მოიცავს ტიპურ საგაკვეთილო მეცადინეობას, ეს გულისხმობს ვიზიტებს საფინანსო ინსტიტუტებში, ღია დებატებისა და დისკუსიების ორგანიზებას, სპიკერებთან შეხვედრებს, რომელსაც უფრო მეტად ტრენინგების სახე ექნება, ვიდრე გაკვეთილის.  |
| **სასურველ შედეგი, რომელიც შემოთავაზებული კურსის შემდეგ დადგება მოცემულ სეგმენტში** | მოსწავლეები ფლობენ ცოდნას ფინანსური უსაფრთხოების კონკრეტული ინსტრუმენტების შესახებ, შეუძლიათ ფინანსური წიგნიერების ძირითად საკითხების ირგვლივ გონივრული მსჯელობა. |